নীনা গুপ্তা (গণিতবিদ)
নীনা গুপ্তা (জন্ম:২৪ নভেম্বর ১৯৮৪) একজন ভারতীয় গণিতজ্ঞ। তিনি বর্তমান কলকাতায় অবস্থিত ইন্ডিয়ান স্ট্যাটিস্টিক্যাল ইনস্টিটিউটের পরিসংখ্যান এবং গণিত বিভাগের সহযোগী অধ্যাপক। তাঁর গবেষণার মুখ্য ক্ষেত্র হচ্ছে আবর্তনীয় বীজগণিত এবং রূপান্তরিে বীজগাণিতিক জ্যামিতি। এর আগে তিনি ইন্ডিয়ান স্ট্যাটিস্টিক্যাল ইনস্টিটিউটের অনাবাসিক বিজ্ঞানী এবং টাটা মৌলিক গবেষণা প্রতিষ্ঠানের অনাবাসিক ফেলো ছিলেন। ২০১৯ সালে তিনি গণিতশাস্ত্রে অগ্রণী অবদানের স্বীকৃতিস্বরূপ ভারতের বিজ্ঞান এবং প্রযুক্তিবিদ্যার ক্ষেত্রের সর্বোচ্চ সম্মান শান্তিস্বরূপ ভাটনাগর পুরস্কার লাভ করেছিলেন। ৩৫ বছর বয়সে শান্তিস্বরূপ ভাটনাগর পুরস্কার লাভ করা নীনা গুপ্তা কনিষ্ঠতম ব্যক্তি।